Nils Bjørgås

Nils Bjørgås (født 14. mai 1910, død 31. januar 1983) var en norsk lærer og barnebokforfatter. 

Han debuterte i 1948 med Vetle-Jens (illustrert av Kjell Aukrust), og skrev i alt 3 barnebøker, i en sammenhengende trilogi. Lemenåret (1949) er en videreføring av debutbokas episodiske pastoraler fra fjellbygda, mens det tredje bindet Siste sommaren (1950) med sine skildringer av pubertet inneholder et sterkt generasjonsoppgjør mellom hovedpersonen Jens og faren, og også av Jens' distansering til hjemmemiljøet. Han fikk Kirke- og undervisningsdepartementets premiering i 1950 for den tredje boka. Alle bøkene ble skrevet mens han var folkeskolelærer ved Aker todelte skole på Norderhov, Ringerike.

Bjørgås var også ansvarlig for nynorskversjonen av 1954/55-utgaven av Nordahl Rolfsens lesebok. 

Han var bror av Gudny Dalflyen.

 Litteratur 
 Birkeland, Tone, Risa, Gunvor, Vold, Karin Beate (2005): Norsk barnelitteraturhistorie. 2. utg. Samlaget, ISBN 82-521-5933-8



Kategori:Norske barnebokforfattere
Kategori:Nynorskforfattere
Kategori:Vinnere av kulturdepartementets barnebokpriser
Kategori:Fødsler i 1910
Kategori:Dødsfall i 1983